open-index/open-wikipedia-markdown huggingface dataset:
Tecmo

**Tecmo**, ճապոնական ընկերություն, որը զբաղվում է համակարգչային խաղերի մշակմամբ։ Ընկերությունը հիմնադրվել է 1967 թվականին։ 2009 թվականին ընկերությունը միավորվեց Koei կազմակերպության հետ, ձևավորելով՝ Tecmo Koei հոլդինգ, և սկսեց խաղեր թողարկել այդ անվան տակ, մինչև 2010 թվականը, որից հետո նորից դարձավ անկախ ընկերություն։ Ներկա պահին ընկերությունը հայտնի է այնպիսի խաղաշարերով, ինչպիսիք են՝ Star Force, Dead or Alive, Ninja Gaiden, Deception, Monster Rancher, Rygar, Tecmo Bowl, Fatal Frame, Tōkidenshō Angel Eyes և Gallop Racer։ Ընկերության գլխավոր գրասենյակը տեղակայված է Տոկիո քաղաքում, ինչպես նաև ունի գրասենյակ Տորրանս քաղաքում։

## Պատմություն
Ընկերությունը հիմնադրվել է 1967 թվականի հուլիսի 31-ին, հաշվարկող սարքեր մշակողի կողմից, երկու տարի անց սկսեց վաճառել սեփական արտադրության զվարճանքի ապրանքներ։ 1981 թվականին ԱՄՆ-ում հիմնադրվեց դուստր ընկերությունը, որը կրում էր U.S. Tehkan անվանումը, մեկ ամիս անց Ճապոնիայում թողարկվեց խաղային սարք Tehkan անունով։ Այն իրենից ներկայացնում էր Pleiads խաղը, որը տարածվում էր ԱՄՆ-ում Centuri ընկերության կողմից։ Ավելի ուշ լույս տեսան դասական խաղեր՝ Bomb Jack և Tehkan World Cup։ 1986 թվականի հունվարի 8-ին ընկերությունը պաշտոապես փոխարինեց անվանումը դառանալով՝ Tecmo։

2008 թվականի հունիսին ընկերության ֆինանսական վճակը կտրուկ ծանրացավ, որի համար պատճառ հանդիսացավ խաղեր դիզայներ Թոմոնոբու Իտագակի հետ ունեցած դատական պարզաբանութուններ, ով նաև դուստր ստուդիայի՝ Team Ninja ղեկավարներ։ Հեղինակային իրավունքների խախտման և հոգեբանական վնասներ հասցնելու մեղադրանքով ընկերությունը աշխատակցին վճարեց 145 միլլիոն իյեն։ Նույն մեղադրանքով դատական գործեր բացեցին նաև այլ աշխատակիցներ, որի արդյունքում ընկերությունը կանգնեց սնանկացման եզրին։  Օգոստոսի 29-ին Square Enix ցանկություն հայտնեց գնել ընկերության բաժնետոմսերի 30%-ը 22,3 միլլիարդ իյենով։ Սակայն սեպտեմբերի 4-ին ընկերությունը մերժեց այս առաջարկը։ Դրա փոխարեն Tecmo-ն որոշեց միավորվել Koei ընկերության հետ, միավորման գործընթացը տևեց ավելի քան կես տարի, և միայն 2009 թվականի ապրիլի 1-ին հայտնվեց  Tecmo Koei հոլդինգը։

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Սկիրոս

**Սկիրոս** (), Հունաստանին պատկանող կղզի Էգեյան ծովում՝ Հյուսիսային Սպորադներ կղզեխմբի (արշիպելագի) ծայր հարավային մասում։ Այդ կղզեխմբի ամենամեծ կղզին է. զբաղեցնում է 208,594 քառակուսի կիլոմետր տարածք։ Առողջավայր է, զբոսաշրջային կենտրոն, ունի մանրավազ լողափեր։ Վարչականորեն մտնում է Կենտրոնական Հունաստան պերիֆերիայի Էվբեա միավորի Սկիրոս համայնքի կազմի մեջ (համայնքի կազմում ընդգրկված են 15 բնակավայր ու ևս 4 կղզի` 223,1 քառակուսի կիլոմետր ընդհանուր մակերեսով.)։ 2011 թվականի տվյալներով բնակչության թվաքանակը եղել է 2.994։ Վարչական կենտրոնը Սկիրոս քաղաքն է, որտեղ գործող հնագիտական թանգարանում պահվում են մինոսյան դարաշրջանի արտեֆակտներ։

Հաշվի առնելով կղզու ռազմավարական կարևոր դիրքը Էգեյան ծովի կենտրոնում՝ հելլենական օդուժն այստեղ հիմնել է ռազմա-օդային խոշոր բազա, որի օդանավակայանն սպասարկում է նաև զբոսաշրջիկների ու քաղաքացիական այլ անձանց։ Կղզու արևմտյան ափին գործում է Լինարիա նավահանգիստը, որտեղ ուղևորների ու բեռների լաստանավային փոխադրումներ է իրականացնում «Սկիրոս» ընկերությունը։ Լաստանավը կրում է "Achilleas SKYROS SHIPPING CO." (Greek։ Αχιλλέας ΣΚΥΡΟΣ ΝΑΥΤΙΚΗ ΕΤΑΙΡΙΑ) անվանումը։

## Պատմություն
Սկիրոսը բնակեցված է եղել դեռևս քարեդարյան ժամանակներում, ինչի մասին վկայում են Կաստրո սարի շրջանում հայտնաբերված հնագիտական գտածոները։ Հին հունական քաղաքակրթության ծաղկման ժամանակաշրջանում կղզին համբավվել է մարմարի, մուգ օքրայի, ոսկու հանքավայրերով։

Ըստ հունական դիցաբանության՝ Թեսևսը Աթենքից վտարվելուց հետո եկել է Սկիրոս, որտեղ էլ սպանվել է Լիկոմեդոս արքայի կողմից։

Հին հունական հերոսներից Աքիլլեսը նույնպես ապրել է Սկիրոսում. Տրոյական պատերազմին մասնացելուց խուսափելու նպատակով նա կնոջ տարազով թաքնվել է այստեղ, բեղմնավորել է Լիկոմեդոսի դստերը՝ Դեյդամիային։ Սկիրոսում է ծնվել Աքիլլեսի Նեոպտղոմեոս որդին։ «Աքիլլեսը Սկիրոսում» թեման արտացոլվել է երեք տասնյակից ավելի կոմպոզիտորների, այդ թվում՝ Հենդելի, Սկառլատիի, Մետաստազիոյի, Կավալլիի, Կալդարայի, Պաիզիելլոյի օպերաներում։

## Բնակչություն

## Կլիմա
Սկիրոսին բնորոշ է միջերկրածովյան կլիման՝ մեղմ ձմեռներով ուհաճելի ամառներով։

## Պատկերասրահ

File:The town of Skyros island, Greece - panoramio.jpg|
File:A street in Skyros, Greece.jpg|Փողոց Սկիրոսում
File:Skyros, Greece.jpg|
File:The Skyros pony.jpg|Սկիրոսյան պոնի
File:Skyros - 2013-03 - Carnaval place centrale (dimanche).JPG|Տեսարան ամենամյա կառնավալից
File:Skyros - 2013-03 - Plateia Brook.JPG|Բանաստեղծ Բրուքի անվան հրապարակը
File:Vraka Skyros Greek Costume.JPG|Ավանդական տարազ (վրակա) 
File:Archaeological Site of Palamari at Skyros 2022.jpg|thumb|Հնավայր Պալմարիում
File:Agios Nikolaos Church in Skyros 2022.jpg|thumb|Սբ. Նիկողայոս եկեղեցին Մոլոսում 
File:Shipwreck on Agalipas Beach in Skyros.jpg|thumb|Ագալիպաս լողափի մոտ


## Ծանոթագրություններ

## Գրականություն
* Hart Peter -  Gallipoli։ editorial=Profile Books, Londres, 2013, isbn 978-1-84668-161-5

## Արտաքին հղումներ
* * http://www.skyros.gr. համայնքի պաշտոնական կայքէջը
* 

Կատեգորիա:Էգեյան ծովի կղզիներ
Կատեգորիա:Միջերկրական ծովի կղզիներ
Կատեգորիա:Սպորադներ
Սերգեյ Ավետիսով

**Սերգեյ Էդուարդովիչ Ավետիսով** (, ) արմատներով հայ ռուսաստանցի ակնաբույժ, բժշկական գիտությունների դոկտոր, պրոֆեսոր, Ռուսաստանի բժշկական գիտությունների ակադեմիայի (2011) և Ռուսաստանի գիտությունների ակադեմիայի (2013) ակադեմիկոս, Իվան Սեչենովի անվան Մոսկվայի առաջին պետական բժշկական համալսարանի աչքի հիվանդությունների ամբիոնի վարիչ, ՌԴ վաստակավոր բժիշկ (2004թ.), «Ակնաբուժության տեղեկագիր» ամսագրի գլխավոր խմբագիր, «Օֆթալմո վիրաբուժություն» () ամսագրի խմբագրական խորհրդի անդամ, Հայաստանի ԳԱԱ արտասահմանյան անդամ (2011 թ.)։

## Կենսագրություն
Ծնվել է 1950 թվականի ապրիլի 15-ին Սամարղանդ քաղաքում՝ ակնաբույժ, բժշկական գիտությունների դոկտոր (1964), պրոֆեսոր Էդուարդ Ավետիսովի և Ամալյա Սակիսովնայի ընտանիքում։ 1973 թվականին գերազանցությամբ ավարտել է Մոսկվայի 1-ին բժշկական ինստիտուտի բժշկական ֆակուլտետը։ 1977 թվականին պաշտպանել է թեկնածուական ատենախոսություն, իսկ 1985 թվականին՝ դոկտորական ատենախոսություն։ 1993 թվականին Սերգեյ Ավետիսովին շնորհվել է պրոֆեսորի կոչում, 2011 թվականին՝ Ռուսաստանի Դաշնության գիտության վաստակավոր գործչի պատվավոր կոչում, 2012 թվականին՝ Ռուսաստանի գիտությունների ակադեմիայի ակադեմիկոս։

Որդին՝ Կոնստանտին Սերգեևիչ Ավետիսովը նույնպես ակնաբույժ է, բժշկական գիտությունների թեկնածու (2011), բժշկական գիտությունների դոկտոր (2020), հանդիսանում է աչքի հիվանդությունների գիտահետազոտական ինստիտուտի ավագ գիտաշխատող։

Ավետիսովի գիտական գործունեության հիմնական ուղղությունը ակնաբուժությունն է, մոտ 400 գիտական աշխատության, դասագրքերի, մենագրությունների և տեղեկատուների հեղինակ է։

## Աշխատություններ
*Bolshunov A., Sobol E., Avetisov S., Baum O., Siplivy V., Omelchenko A., Fedorov A. A new method of the eye refraction correction under non-ablative laser radiation (англ.) // Acta ophthalmologica. — Vol. 89. — doi։10.1111/j.1755-3768.2011.2172.x.
*Аветисов С. Э., Криглстайн Г. К., Ионеску-Сайперс К. П., Северин М., Вобиг М. А. Атлас по офтальмологии. — М.։ Медицинское информ. агентство, 2009. — С. 432. — ISBN 978-5-8948-1717-0.

## Ծանոթագրություններ

## Արտաքին հղումներ
* Аветисов Сергей Эдуардович
* Страница на сайте Центра восстановления зрения

Կատեգորիա:Ռուսաստանի ԳԱ իսկական անդամներ
Կատեգորիա:Բժշկական գիտությունների դոկտորներ
Կատեգորիա:ՀՀ ԳԱԱ արտասահմանյան անդամներ
NGC 7839

**NGC 7839** (այլ նշանակումներ՝ **PGC 539**), կրկնակի աստղ Պեգասի համաստեղությունում։ Օբյեկտը հայտնաբերել է ֆրանսիացի աստղագետ Գիյոմ Բիգուրդանը 1886 թվականի նոյեմբերի 18-ին՝ օգտագործելով 30,48 սմ (12 դյույմ) ռեֆրակտոր։

Այս աստղագիտական մարմինը մտնում է Նոր ընդհանուր կատալոգի (NGC) բնօրինակ խմբագրության թվարկած ցուցակի մեջ։

## Նկարագրություն
Այս աստղագիտական մարմինը կրկնակի աստղ է, որը Ջոն Դրեյերը նկարագրել է որպես «շատ թույլ, բավականին փոքր, ցրված, խայտաբղետ, բայց ոչ կայուն»։

Օբյեկտը գտնվում է հյուսիսային երկնքում գտնվող Պեգաս համաստեղությունում։

Օբյեկտը թվագրվում է 2000.0 էպոխայով։ Նրա ուղիղ ծագումը, այսինքն՝ խավարածրի և երկնային հասարակածի միջև չափված անկյունը՝ իր գագաթով գիշերահավասարին,  է, իսկ թեքումը, այսինքն՝ աղեղի բարձրությունն այս անկյան տակ, ։

## Դիտարկում
Աստղագետ Հարոլդ Քորվինը պնդում է, որ դիրքը ճշգրտորեն համապատասխանում է ավելի պայծառ 15-րդ մեծության աստղի դիրքին, որը զույգի հյուսիսարևելյան անդամն է, և ավելի թույլ աստղը համարում է NGC օբյեկտի մաս միայն այն իմաստով, որ նրա լույսը կարող էր Գիյոմ Բիգուրդանին թողնել միգամածություն ունեցող օբյեկտի տպավորություն։ Քորվինի նախադրյալ դիրքը տարբերվում է NED պրեցեսիայի հաշվիչով ձեռք բերվածից, այնուամենայնիվ, նա հաճախ հղում է անում բնօրինակ դիտարկումներին, և եթե նույնականացումը ճիշտ է, Դրեյերի հրապարակված նշանակումները ներառում են փոքր կլորացման սխալներ, երբ բերվում են մինչև 1860 կոորդինատների։ Ամեն դեպքում, ընդհանուր համաձայնություն կա, որ NGC 7839-ը կա՛մ ավելի պայծառ աստղ է, կա՛մ զույգ աստղեր, այլ ոչ թե միգամածություն։

## Ծանոթագրություններ

## Արտաքին հղումներ
* Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
* Տեղեկատվություն Նոր ընդհանուր կատալոգի վերանայված տարբերակից
* SIMBAD
* VizieR
* NASA/IPAC Extragalactic Database
* GC-ին նվիրված հրատարակությունների ցանկ 7839

7839
Կատեգորիա:Պեգաս (համաստեղություն)
Կատեգորիա:Կրկնակի աստղեր
Կատեգորիա:Աստղեր այբբենական կարգով
Panic

**Panic**, ամերիկյան մասնավոր ընկերություն, որը զբաղվում է macOS և iOS-ի համար նախատեսված ծրագրային ապահովումների մշակմամբ, ինչպես նաև անկախ մշակողների համար համակարգչային խաղերի հրապարակմամբ։ Ընկերությունը հիմնադրվել է 1997 թվականին Օրեգոն նահանգի, Պորտլենդ քաղաքում Սթիվեն Ֆրենկի և Կաբել Սասսերինի կողմից։

## Արտադրանքներ
### Ծրագրային ապահովում
Panic-ը հայտնի է իր (1998), Audion (1999), Unison (2004) և Coda (2007) հավելվածներով։ Ընկերությունը մի քանի անգամ արժանացել է Apple Design Awards մրցանակին։

1999 թվականին ընկերությունը ներկայացրեց Audion հավելվածը, որը իրենից ներկայացնում էր MP3 նվագարկիչ։ Հավելվածի մրցակիցներից մեկը՝ SoundJam MP-ը, 2000 թվականին գնվեց Apple-ի կողմից, որը հետագայում վերափոխվեց  iTunes 1.0-ի, և հասանելի դարձավ 2001 թվականից։ Panic-ը 2004 թվականին դադարեցրեց Audion-ի աջակցությունը և սկսեց այն տարածել անվճար։

Audion-ից հետո, ընկերությունը կետրոնացավ երկու այլ հավելվածների մշակման վրա։ 2004 թվականին ընկերությունը թողարկեց  Unison, իսկ 2007 թվականին Coda-ն վեբ մշակողների համար։

### Համակարգչային խաղեր
Ներկա դրությամբ, ընկերությունը թողարկել է՝ 2 խաղ Firewatch (2016) և Untitled Goose Game (2019)։

### Playdate
2019 թվականին, ընկերությունը ներկայացրեց իր առաջին դյուրակիր խաղային համակարգը, որը կրում էր Playdate անվանումը։ Playdate-ը իրենից ներկայացնում է դյուրակիր խաղային համակարգ, որի մշակմանը մասնակցություն է ունեցել նաև Teenage Engineering ընկերությունը։

## Մրցանակներ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Խաղեր
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
2K Marin

**2K Marin**, ամերիկյան ընկերություն, որը զբաղվում է համակարգչային խաղերի մշակմամբ։ Համարվում է 2K Games ընկերության դուստր ընկերությունը, որն էլ պատկանում է Take-Two Interactive-ին։ Հիմնական գործառույթը կայանում է հիմնական ընկերության սեփական մտավորության զարգցման և համատեղ խաղերի մշակման գործընթացում։

Ընկերությունը իր մեջ է ներառում Irrational Games ընկերության նախկին աշխատակիցների, և ունի երկու ենթաճյուղեր՝ առաջինը տեղակայված է Նավատոյում (Կալիֆոռնիա), իսկ երկրորդը Կանբերրայում (Ավստրայիա)։ Ավստրալիակական մասնաճյուղը մինչ այդ կրել է 2K Australia անվանումը, և հանդիսացել է Irrational Games ընկերության մասը։ «The Bureau: XCOM Declassified» խաղի մշակման գործում մասնակցել է ավստրալիական մասնաճյուղը։

2013 թվականի հոկտեմբերին ընկերությանը սպառնում էր աշխատակիցների կրճատման վտանգ։ Անհայտ աղբյուրի խոսքերով, որոշ աշխատակիցները աշխատատեղեը չկորցնելու համար ստիպված էին տեղափոխվել Սան Ֆրանցիսկոյում գտնվող գրասենյակ։ Ավելի ուշ, Ֆերգյուսոնը հայտնեց, որ լքում է ընկերությունը The Coalition աշխատելու համար։ 2014 թվականին Irrational Games-ի փակվելուց հետո, Take-Two-ի գլխավոր տնօրեն Շտրաուս Զելնիկը նշեց, որ հետագայում BioShock շարքի մշակմամբ զբաղվելու է 2K Marin-ին։

## Մշակված խաղեր
* 2007 — BioShock (PlayStation 3) (Digital Extremes-ի հետ միասին)
* 2010 — BioShock 2 (ԱՀ, PlayStation 3, Xbox 360) (2K Australia, 2K China, Digital Extremes և Arkane Studios-ի հետ միասին)
* 2013 — The Bureau: XCOM Declassified (ԱՀ, Xbox 360)

## Ծանոթագրություններ

Կատեգորիա:2007 հիմնադրված ընկերություններ
Կատեգորիա:ԱՄՆ-ի համակարգչային խաղերի արտադրողներ
Կատեգորիա:Ընկերություններ այբբենական կարգով
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Bethesda Game Studios

**Bethesda Game Studios**, ամերիկյան ընկերություն, որը մասնագիտացված  համակարգչային խաղերի մշակման ոլորտում։ Հիմնադրվել է 2001 թվականին, Մերիլենդ նահանգի Ռոքվիլլ քաղաքում։ Ավելի վաղ շրանում ընկերությունը միավորված էր Bethesda Softworks-ի հետ, սակայն The Elder Scrolls III։ Morrowind խաղի թողակումից հետո, 2002 թվականին ընկերությունը առանձնացավ ունենալով առանձին անվանում և լոգոտիպ։ Ստուդիան ղեկավարավում է Էշլի Չենգի և Թոդդ Հովարդի կողմից։ Bethesda Game Studios, Bethesda Softworks և ZeniMax Media ստուդիաները տեղակայված են նույն շենքում։

## Պատմություն
Ստուդիան հիմնադրվել է 2001 թվականին։ Նույն թվականին Bethesda Softworks մշակողները տեղափոխվեցին Bethesda Game Studios։ Նույն թվականին Bethesda Softworks և Bethesda Game Studios բաժանվեցին դառնալով մշակող և հրատարակիչ համապատասխանորեն։Bethesda Game Studios ոչ բոլոր խաղերն է հրապարակում Bethesda Softworks-ը։ Օրինակ, The Elder Scrolls IV։ Oblivion խաղի Windows և Xbox 360 տարբերակները հրապարակվել են 2K Games-ի կողմից, իսկ PlayStation 3-ի համար նախատեսված տարբերակը Ubisoft ընկերության կողմից։

2000-ական թվականներին Bethesda Game Studios-ը բաղկացած էր երկու ստուդիայից, մեկը զբաղվում էր RPG խաղերի մշակմամբ, իսկ մյուսը IHRA Drag Racing շարքով։

2015 թվականի դեկտեմբերին ընկերությունը բացեց նոր գրասենյակ Մոնրեալում։

2018 թվականին հայտնի դարձավ BattleCry Studios-ի ռեբրենդինգի մասին, դառնալով Game Studios Austin։ Ստուդիան տեղայաված է Տեխաս նագանգի Օստին քաղաքում։

2018 թվականի օգոստոսի 10-ին հայտնի դարձավ, որ Escalation Studios վերանվանվափոխվել է դառնալով Bethesda Game Studios Dallas։

## Խաղեր

### Հավելումներ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Հենդրիկ Զիգվարտ

**Հենդրիկ Զիգվարտ** (, ), գերմանացի երգիչ, երգահան և թատրոնի դերասան, «I Don't Feel Hate» երգով ներկայացրել է Գերմանիան Ռոտերդամում կայացած Եվրատեսիլ 2021 երգի մրցույթում։

## Կենսագրություն
Զիգվարտը ծնվել է Համբուրգում, ունի չորս քույր և եղբայր։ Դեռահաս տարիքում սովորել է դաշնամուր և ջութակ, որից հետո Օսնաբրյուքի համալսարանի երաժշտական բաժնում ուսումնասիրել է մյուզիքլ և վոկալ մանկավարժություն։ Ուսման ընթացքում նա ելույթ է ունեցել տարբեր մյուզիքլներում, այդ թվում՝ «Իմ գեղեցկուհին», «Մազերի լաք» և «Պիտեր Պենը»։ Նա նաև երգեր է գրում, որոնք տեղադրում է ՅուԹյուբում։ Նրա երաժշտության մեջ կարևոր տեղ է գրավում ուկուլելե երաժշտական գործիքը։ 2020 թվականի դեկտեմբերին ներկայացրել է իր երեք երգերը բարեգործական համերգին, որից ստացված հասույթը փոխանցվել է Մորիայի ճամբար փախստականներին։

2021 թվականի փետրվարի 6-ին հայտարարվել է, որ Զիգվարտը ընտրվել է Ռոտերդամում կայանալիք Եվրատեսիլ 2021 երգի մրցույթում Գերմանիան ներկայացնելու համար։ Նրա «I Don't Feel Hate» մրցութային երգը, որը նա գրել է պրոդյուսեր Քրիստոֆ Օսվալդի հետ, թողարկվել է 2021 թվականի փետրվարի 25-ին։ Ըստ Քրիստոֆ Օսվալդի՝ երգի իմաստը ոչ թե քեզ հարվածող ատելությանը պատասխանելն է, այլ խղճալն ու կարեկցանքը։

Զիգվարտի երգը «Եվրատեսիլ 2021»-ի եզրափակչում ստացել է երեք միավոր ժյուրիից և ոչ մի միավոր՝ հեռուստադիտողների կողմից։ Այն 26 հնարավորից զբաղեցրել է 25-րդ տեղը՝  արդյունքում առաջ անցնել միայն Միացյալ Թագավորությունից։

## Անձնական կյանք
Զիգվարտն ապրում է Համբուրգում՝ իր ընկերոջ Յանի հետ։

## Ծանոթագրություններ

## Արտաքին հղումներ
*Ein Lied aus Volksdorf für Europa
* Facebook

Կատեգորիա:Գերմանացի փոփ երաժիշտներ
Կատեգորիա:Գերմանացի փոփ երգիչներ
Կատեգորիա:Գերմանիայի մասնակիցները Եվրատեսիլ երգի մրցույթում
Կատեգորիա:Երաժիշտներ այբբենական կարգով
Մայիսյան գիշեր (ֆիլմ, 1940)

«**Մայիսյան գիշեր**» (), 1940 թվականի խորհրդային ֆիլմ, որը նկարահանել է ռեժիսոր Նիկոլայ Սադկովիչը Նիկոլայ Գոգոլի համանուն վիպակի հիման վրա։

Ֆիլմը երկգույն է, ստեղծվել է վիրաժային եղանակով․ առաջին խորհրդային գունավոր ֆիլմերից մեկն է։

## Սյուժե
Գյուղապետի որդին՝ Լևկոն, սիրահարված է հասարակ կազակուհի Գաննային և ցանկանում է ամուսնանալ նրա հետ։ Լևկոյի հայրը, որը ինքն էլ հավակնում է գեղեցկուհու սիրուն, չի տալիս իր համաձայնությունը հարսանիքին։ Մայիսյան մի պարզ գիշեր երիտասարդ սիրահարներին օգնության է գալիս «անմաքուր ուժը»։

## Դերերում
* Ստեպան Շկուրատ – *գլուխապետ
* [[Նատալյա Ուժվի]] – *քենի
* Նիկոլայ Մակարենկո – *Լևկո
* Վալենտինա Իվաշյովա – *Գաննա
* Տատյանա Օկունևսկայա – *պանոչկա
* Անտոն Դունայսկի – *Կալենիկ
* Գրիգորի Դոլգով – *դպիր
* Ա. Սեմենենկո – *Վինոկուր
* Դմիտրի Կապկա – *Սոֆրոն
* Իրինա Վոլոդկո – *էպիզոդ
* Եֆիմ Բերեզին – ''էպիզոդ

## Ֆիլմի մասին
Ֆիլմը երկգույն է, ստեղծվել է վիրաժային եղանակով․ խորհրդային առաջին գունավոր ֆիլմերից մեկն է և «Սորոչինսկայա տոնավաճառ» ֆիլմի հետ միասին համարվում է ուկրաինական առաջին գունավոր ֆիլմը։

Ֆիլմը նկարահանվել է շատ կարճ ժամանակահատվածում՝ 4 ամսում։ Ֆիլմի նկարահանումները, բացառությամբ Կիևում նկարահանված մի քանի տաղավարային տեսարանների, հիմնականում իրականացվել են նատուրային պայմաններում՝ Պսյոլ գետի ափին գտնվող գյուղում գտնվող «Գոգոլյան վայրերում»․ կադրում իսկական խրճիթներ և ջրաղացներ են, ձեռքով կարված իսկական կոստյումներ, սրբիչներ, ծաղկեպսակներ.

Նկարահանման հրապարակում քիչ էր մնում ողբերգություն տեղի ունենար. պանոչկայի ջրահեղձման նկարահանումների ժամանակ, երբ նրա դերը խաղացող դերասանուհի Տատյանա Օկունևսկայան սուզվել է ջրի մեջ, նրա կիսաշրջազգեստները կառչել են ջրասույզ ծառաբնին, և նա չի կարողացել ջրի երես դուրս գալ, ինչին նկարահանող խումբը սկզբում ուշադրություն չի դարձրել, և միայն որոշ ժամանակ հետո են շտապել փրկել՝ դուրս հանելով դերասանուհուն.

Ֆիլմի պրեմիերան տեղի է ունեցել 1941 թվականի մարտի 12-ին Մոսկվայի «Первый» կինոթատրոնում, էկրան է բարձրացել 1941 թվականի մարտի 13-ին Մոսկվայի կինոթատրոններում՝ «Первый», Ռոդինա, Վոստոկկինո։

Ֆիլմը ժամանակակից քննադատների կողմից ճանաչվել է «համեմատաբար հաջող» և այդպես էլ հիշատակվում է կինեմատոգրաֆիայի պատմության մեջ․
Ն. Սադկովիչի «Մայիսյան գիշեր» սյուժեի երկչոտ աշակերտական վերապատմում էր, բայց ոչ կերպարների, ոչ էլ պատմվածքի գեղարվեստական առանձնահատկությունների։ 

2015 թվականին ֆիլմը վերականգնվել է Պետֆիլմֆոնդի կողմից։

## Ծանոթագրություններ

## Աղբյուրներ
* Премьера цветного фильма «Майская ночь» // Вечерняя Москва, № 60, 12 марта 1941. — стр. 4.
* Майская ночь // Советские художественные фильмы. т. 2. Звуковые фильмы (1930—1957). — М.։ Искусство, 1961.
* Майская ночь // Первые в кино

Կատեգորիա:Խորհրդային ֆիլմեր
Կատեգորիա:1940 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Գրական ստեղծագործությունների էկրանավորումներ
Ամեն ինչ կարող էր լինել այլ կերպ

**«Ամեն ինչ կարող էր լինել այլ կերպ»** (), խորհրդային դրամատիկական գեղարվեստական ֆիլմ, որը նկարահանել է մոլդովացի կինոռեժիսոր Վալերի Ժերեգին  1982 թվականին։

## Սյուժե
Մանկատանը մեծացած Ֆլորինը փորձում է գտնել իր մորը՝ Դարինային, որին չի տեսել 15 տարի։ Նրա սիրելի աղջիկը՝ Լիզան, խանդով է վերաբերվում Ֆլորինի ծրագրերի նկատմամբ։ Հանդիպելով մորը՝ արդեն մեծահասակ որդին փորձում է հասկանալ իրեն կյանք պարգևած և լքած մարդուն։ Բայց կարո՞ղ է որդին ներել մորը, որն իրեն զրկել է երջանիկ մանկությունից։

## Դերերում
* Գեորգե Գրիգ – *Ֆլորին
* [[Մարգարիտա Տերեխովա]] – *Դարինա, Ֆլորինի մայրը
* Լյուդմիլա Չինշևայա – *Էմիլիա
* [[Ելենա Ֆինոգեևա]] – *Լիզա, դերասանուհի
* Անտոնինա Մաքսիմովա – *Եկատերինա Իվանովնա
* Վիորիկա Կիրկե-Բարաքչի – *որդեգրող մայր
* Վալենտինա Անանինա – *Վերա, փոստատար
* [[Դումիտրու Ֆուսու]] – *Գրիգորի Տիմոֆեևիչ, մանկատան տնօրեն
* Եվգենիա Տոդորաշկու – *Դարինայի մայրը
* Ալբերտ Ակչուրին – *Դարինայի հայրը
* Տրիֆան Գռուզին – *հարևան 
* [[Նինա Վոդե-Մոկրյակ]] – *դերասանուհի
* Նինելա Կարանֆիլ – ''Մարիա

## Նկարահանող խումբ
* Ռեժիսոր՝ Վալերի Ժերեգի
* Սցենարի հեղինակներ՝ Սերգեյ Ակչուրին, Վալենտին Եժով, Վալերիու Ժերեգի
* Օպերատոր՝ Պավել Բալան
* Կոմպոզիտոր՝ Իոն Ալդյա-Թեոդորովիչ
* Նկարիչ՝ Վլադ Բուլատ

## Փառատոներ և մրցանակներ
* Երիտասարդ կինոգործիչների համամիութենական կինոփառատոնի առաջին մրցանակ
* «Արծաթե արագիլ» մրցանակ
* 1983 - Մոլդովայի կոմերիտմիության մրցանակ
* 1983 - 16-րդ համամիութենական կինոփառատոն (Լենինգրադ). երկրորդ մրցանակ երեխաների և երիտասարդների գեղարվեստական ֆիլմերի ծրագրում՝ «Ամեն ինչ կարող էր այլ կերպ լինել» ֆիլմին

## Ծանոթագրություններ

## Արտաքին հղումներ
* «Ամեն ինչ կարող էր լինել այլ կերպ» ֆիլմը  «Энциклопедия отечественного кино» կայքում

Կատեգորիա:1980-ականների ռուսերեն ֆիլմեր
Կատեգորիա:1982 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Մոլդովաֆիլմ կինոստուդիայի ֆիլմեր
Լորենս Վենսան-Լապուանտ

**Լորենս Վենսան-Լապուանտ** (, ), կանադացի կանոիստ, աշխարհի տասնմեկերակի չեմպիոն, Համաամերիկյան խաղերի հաղթող․ 2020 թվականի Ամառային օլիմպիական խաղերի արծաթե մեդալակիր։

## Կենսագրություն
Լորենս Վենսան-Լապուանտը ծնվել է 1992 թվականի մայիսի 27-ին Կանադայի Քվեբեկ նահանգի Տրուա Ռիվիեր քաղաքում։ Թիավարությամբ զբաղվել սկսել է 12 տարեկանում՝ ընկերների խորհրդով։ Լորենսը Մոնրեալի համալսարանի բակալավրիատի շրջանավարտ է բժշկական կենսաբանական գիտության ոլորտում, նախատեսում է հետագայում իր կյանքը կապել բժշկության հետ։

18 տարեկանում աշխարհի առաջնությունում երիտասարդ կանադուհին ոսկե մեդալներ է նվաճել 200 մետր մրցատարածությունում միայնակ թիավարությունում և 500 մետր հեռավորության վրա զույգով թիավարությունում, որը ցուցադրական էր, բայց մեկ տարի անց ներառվել է պաշտոնական ծրագրում։ Մեկ տարի անց կանադացի քանոիստուհին պաշտպանեց տիտղոսները։ 2012 թվականին, ինչպես և 2016 թվականին, Լորենսը չի մասնակցել Օլիմպիական խաղերին, քանի որ այդ ժամանակ օլիմպիական ծրագրում կանանց կանոեի մրցումներ չէին անցկացվում։

2013 թվականին կանադուհին կրկին պաշտպանել է աշխարհի չեմպիոնի իր տիտղոսները, իսկ 2014 թվականին Լորենսը անպարտելի է  եղել 200 մետր միայնակ թիավարության մրցումներում։ 2015 թվականին աշխարհի առաջնությունների մեդալներին Վենսան-Լապուանտը ավելացրել է Համաամերիկյան խաղերի հաղթողի կոչումը։

2017 թվականին Կանոեի միջազգային ֆեդերացիան հայտարարել է Տոկիոյի Օլիմպիական խաղերում կանոիստների մրցույթի դեբյուտի մասին, ուստի Լորենսը հնարավորություն է ստացել մասնակցել աշխարհի ամենահեղինակավոր մրցումներին։ Նույն տարվա աշխարհի առաջնությունում նա նվաճել է ոսկե մեդալներ օլիմպիական մարզաձևերում՝ ոչ պաշտոնական համաշխարհային ռեկորդներով (200 մետր միայնակ և 500 մետր երկուսով), Մեկ տարի անց նա դարձել է աշխարհի տասնմեկակի չեմպիոն՝ պաշտպանելով նախորդ տարվա երկու տիտղոսները և ավելացնելով հաղթանակ 5000 մետր հեռավորության վրա միայնակ թիավարությունում։

2019 թվականի օգոստոսի 19-ին Կանոեի միջազգային ֆեդերացիան (ICF) հայտարարել է դոպինգ թեստի դրական արդյունքի պատճառով կանադուհուն մրցումներից ժամանակավորապես հեռացնելու մասին։

2020 թվականի Տոկիոյի Օլիմպիական խաղերում Լորենս Վենսան Լապուանտը նվաճել է արծաթե մեդալ՝ զիջելով 19-ամյա ամերիկուհի Նևին Հարիսոնին։

## Ծանոթագրություններ

## Արտաքին հղումներ
* Լորենս Վենսան Լապուանտի էջը Կանոեի միջազգային ֆեդերացիայի կայքում

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Կանադացի մարզիկներ
Կատեգորիա:Կանադացի օլիմպիական մարզիկներ
Կատեգորիա:Կանադացի օլիմպիական մեդալակիրներ
Ո՞վ կմեռնի այսօր

**«Ո՞վ կմեռնի այսօր»** (), 1967 թվականի խորհրդային կարճամետրաժ ֆիլմ, որը նկարահանել է ռեժիսոր Վիկտոր Գրեսը․ եղել է նրա դիպլոմային աշխատանք ՎԳԻԿ-ում։

## Սյուժե
Սիվաշ լիճ։ Հայրենական մեծ պատերազմ։ Կարմիր բանակի մի փոքր ջոկատ դուրս է գալիս շրջապատումից, մարդիկ տառապում են վերքերից և ծարավից։ Վերջապես, երբ նրանք հանդիպում են ջրհորի, գերմանական կործանիչը սավառնում է նրանց վրա և սկսում որսոլ անզոր մարդկանց, ովքեր թաքնվելու տեղ չունեն

## Դերերում
* Բրոնյուս Բաբկաուսկաս – *գերմանացի օդաչու
* [[Վլադիմիր Գորոբեյ]] – *կարմիրբանակային
* Վլադիմիր Վոլկով – *կարմիրբանակային
* [[Եկատերինա Կրուպեննիկովա]] – *բուժքույր
* Անատոլի Պոմիլույկո – *կարմիրբանակային
* [[Վիկտոր Պոլիշչուկ]] – *կարմիրբանակային
* Վյաչեսլավ Վորոնին – *կարմիրբանակային
* [[Բորիս Բոլդիրևսկի]] – *կարմիրբանակային
* Իվան Բոնդար – ''կարմիրբանակային

## Ֆիլմի մասին
Ռեժիսորի՝ սիմվոլիզմի ժանրում նկարահանված, առանց մեկ բառի, «կիսալեգենդար գործը» նրա կողմից հաճախ հիշատակվել է որպես արգելված ֆիլմ, սակայն դա այդպես չէ. հարցազրույցներից մեկում ռեժիսորը պատմել է, որ ֆիլմը ՎԳԻԿ-ում «գերազանց» է պաշտպանված եղել, սակայն ֆիլմը նկարահանվել է պատերազմի մասին պատմող կինոալմանախի համար, որին ոճով չի համապատասխանել, և չի վերցվել, ինչը սխալ է ընկալվել Դովժենկոյի անվան կինոստուդիայում, ուր աշխատանքի էր ուղարկվել ՎԳԻԿ-ի շրջանավարտ Գրեսը։
Իմ ֆիլմը տոգորված էր աստվածաշնչյան մոտիվներով, իսկ ինչպե՞ս կարելի էր այդ տարիներին թույլ տալ նման ոճ... ՎԳԻԿ-ում ես հիանալի պաշտպանվեցի։ Վերադառնում եմ Կիև, իսկ ինձ համար արդեն հրաման է տրվել՝ «առանց բեմադրության իրավունքի»։ Ես գալիս եմ Մոսկվա՝ դիպլոմ ստանալու և ամեն ինչ պատմում եմ հանձնաժողովի նախագահ Մարկ Դոնսկոյին, և նա այնքան զգացմունքային պատասխանում է․«Ես՝ ժողովրդական արտիստս, Պետական մրցանակի դափնեկիրս, գնահատել եմ «գերազանց», նշանակում է՝ «գերազանց է ամենուր և բոլորի համար, այդ թվում՝ Ուկրաինայի»։

## Ծանոթագրություններ

## Արտաքին հղումներ
* «Ո՞վ կմեռնի այսօր» // Յութուբ, ռեժիսոր Վիկտոր Գրեսի պաշտոնական ալիքը

Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:1967 ֆիլմեր
Տայգայում պատահած դեպք

**«Տայգայում պատահած դեպք»** (), խորհրդային արկածային ֆիլմ, որը նկարահանել են ռեժիսորներ Յուրի Եգորովը և Յուրի Պոբեդոնոսցևը։ Ֆիլմի պրեմիերան կայացել է 1954 թվականի մայիսի 1-ին։

## Սյուժե
Երիտասարդ գիտնական-կենդանաբան Անդրեյ Սազոնովը (Բորիս Բիտյուկով) մայրաքաղաքից գալիս է սիբիրյան առևտրային տնտեսություն՝ իր մշակած սամույրը բուծելու մեթոդի ներդրման համար։ Անդրեյը մեղադրում է ֆերմայի լավագույն որսորդ Ֆեոդոր Վոլկովին (Ալեքսանդր Անտոնով) որսագողության մեջ, և նա հեռանում է արդյունաբերական տնտեսությունից։ Սազոնովը հայտնվում է ծանր իրավիճակում։

## Դերերում
* Ռիմա Շորոխովա - Ելենա Սեդիխ, երիտասարդ մասնագետ-որսորդ
* Բորիս Բիտյուկով - Անդրեյ Սազոնով, երիտասարդ գիտնական-կենդանաբան
* Ալեքսանդր Անտոնով - Ֆեոդոր Վոլկով, շրջանի լավագույն որսորդ, վարպետ
* Անատոլի Կուբացկի  - Նիկիտա Ստեպանովիչ, որսորդ-որսագող
* Գոմբոժապ Ցիդինժապով - Բոգդուև, արդյունաբերական ֆերմայի նախագահ
* Մուզա Կրեպկոգորսկայա - Կատյա Վոլկովա, Ֆեոդոր Վոլկովի դուստրը

## Նկարահանող խումբ
* Սցենարիստ՝ Լյուդմիլա Իվանուսևա
* Բեմադրող ռեժիսորներ՝ Յուրի Եգորով, Յուրի Պոբեդոնոսցև
* Գեղարվեստական ղեկավար՝ Սերգեյ Գերասիմով
* Բեմադրող օպերատորներ՝ Ժոզեֆ Մարտով, Իգոր Շատրով
* Կոմպոզիտոր՝ Նիկոլայ Բուդաշկին

## Ծանոթագրություններ

## Գրականություն
* Rollberg, Peter. *Historical Dictionary of Russian and Soviet Cinema*. Scarecrow Press, 2008.

## Արտաքին հղումներ
* Станислав Черных. Под небом Алтая։ Статьи. Жазушы, 1988. Стр. 53.
* Даши Лубсанов. Очерки истории культуры Бурятии։ Советский период. Бурят. кн. изд-во, 1974. Стр. 578.

Կատեգորիա:1950-ականների ռուսերեն ֆիլմեր
Կատեգորիա:1953 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային արկածային ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:1950-ականների խորհրդային ֆիլմեր
Իզաբել Կոժիտոր

**Իզաբել Կոժիտոր** (, ), ֆրանսիացի պատմաբան, Հին Հռոմի պատմության մասնագետ, Գրենոբլի Ստենդալի անվան համալսարանի լատիներենի և գրականության դասախոս, պրոֆեսոր։

## Կենսագրություն
Սովորել է Փարիզի Մոլիերի անվան լիցեյում, ապա, 1984-1988 թվականներին՝ Էկոլ Նորմալ բարձրագույն դպրոցում (École normale supérieure, ENS Ulm-Sèvres), որտեղ 1987 թ. ստացել է մասնագիտական առաջին աստիճանը դասական գրականության բնագավառում։ 1994 թվականին Հռոմի ֆրանսիական դպրոցում ստացել է դոկտորի գիտական աստիճան։

Իզաբել Կոժիտորը համալսարանի դասախոսի աշխատանքը զուգակցում է գիտական հետազոտությունների հետ. գրականության և արվեստների բնագավառում համատեղ ուսումնասիրություններ կատարող խմբի անդամ է, բարձրագույն ուսումնական հաստատություններում հին լեզուներ դասավանդող պրոֆեսորների ընկերակցության անդամ(APLAES) (2012-2014 թթ. եղել է այդ ընկերակցության փոխնախագահը, 2014-2016 թթ.՝ նախագահը)։ 2014 թվականից պաշտոնավարում է որպես Maison des Sciences de l'Homme Alpes կազմակերպության փոխտնօրեն։

## Աշխատությունների ընտրանի
**La légitimité dynastique d'Auguste à Néron à l'épreuve des conspirations*, 2002, École française de Rome, 
*Traduction de la *biographie de l'empereur Claude*, de Barbara Levick, 2002, 
*Traduction de Paolo Fedeli, sous le titre *Écologie antique ; milieux et modes de vie dans le monde romain*, 2005, éditions Infolio, 
**Le Doux Nom de liberté*, en 2011 aux éditions Ausonius,
*2001։ 
*2003։ 

## Ծանոթագրություններ

## Արտաքին հղումներ
* 

Կատեգորիա:Կին գիտնականներ
Կատեգորիա:Կին պատմաբաններ
Կատեգորիա:Ֆրանսիացի գիտնականներ
Կատեգորիա:Ֆրանսիացի պատմաբաններ
Պոջո ա Կայանո

**Պոջո ա Կայանո** (), քաղաք և համայնք Կենտրոնական Իտալիայում՝ Տոսկանա երկրամասի Պրատո պրովինցիայում։ Ընկած է գավառի վարչական կենտրոնից՝ Պրատո քաղաքից 6 կիլոմետր դեպի հարավ, ծովի մակերևույթից 45 մետր միջին բարձրության վրա։ Զբաղեցնում է 6 կիլոմետր քառակուսի տարածք (համարվում է ամենափոքր տարածք ունեցող համայնքներից մեկը Իտալիայում)։ 2019 թվականի մայիսի 31-ի տվյալներով բնակչության թվաքանակը եղել է 10 193։ Այս քաղաքում է ծնվել բժիշկ, գինեգործ և զենքի առևտրական Ֆիլիպո Մացեյը ( 1730 – 1816), որ Թոմաս Ջեֆերսոնի մտերիմ ընկերն էր և Ամերիկայի Անկախության պատերազմի ժամանակ զենքի մատակարարումներով օգնել է վիրջինիացիներին։

Համայնքի տարածքում պահպանվել են մեծ թվով վիլլաներ, եկեղեցիներ և պատմա-ճարտարապետական այլ հուշարձաններ։

## Քույր քաղաքներ
Պոջո ա Կայանոյի քույր քաղաքներն են՝

*, Շառլոտսվիլ, Վիրջինիա, 1977 թվականից
*, Ագունիթ, 2006 թվականից

Ամերիկյան Վիրջինիա նահանգի Շառլոտսվիլ քաղաքի հետ բարեկամական սերտ կապերը հաստատվել են ի պատիվ Ֆիլիպո Մացեյի։

## Ծանոթագրություններ

## Արտաքին հղումներ
* Քաղաքի պաշտոնական կայքէջը

Կատեգորիա:Իտալիայի բնակավայրեր
Արուճ (գիրք)

**«Արուճ»**, հայագետ, աղբյուրագետ, պատմաբան, պատմական գիտությունների դոկտոր, պրոֆեսոր, Մատենադարանի գիտական գծով փոխտնօրեն Կարեն Մաթևոսյանի առաջին գիրքը, որը նվիրված է միջնադարյան Հայաստանի հայտնի աշխարհիկ և վանական կենտրոններից մեկին՝ Հայաստանի Արագածոտնի մարզի Արուճ բնակավայրի պատմամշակութային անցյալին և միջնադարյան ճարտարապետական հուշարձաններին։ Հրատարակվել է 1987 թվականին Երևանում ՀԽՍՀ Մինիստրների խորհրդին առընթեր պատմության և կուլտուրայի հուշարձանների պահպանության և օգտագործման գլխավոր վարչության կողմից։ Գրախոսն է պատմական գիտությունների դոկտոր Պարույր Մուրադյանը, մասնագետ խմբագիրը՝ ճարտարապետության թեկնածու (հետագայում՝ ճարտարապետության դոկտոր) Մուրադ Հասրաթյանը։

## Բովանդակություն
Գրքում պատմաքննական անդրադարձ է կատարվում Արուճ բնակավայրի անցյալին և միջնադարյան ճարտարապետական հուշարձաններին, վերջիններիս վիմական արձանագրություններին և հայ մատենագրության մեջ եղած հիշատակություններին։ Մեծ տեղ է հատկացված աշխարհիկ շինություններին, որովհետև Գրիգոր Մամիկոնյան իշխանի 661–685 թվականների կառավարման շրջանում Արուճը եղել է Հայաստանի վարչական կենտրոնը։

Գիրքը բաղկացած է 2 մասից։ Առաջին մասն ունի «Արուճի պատմամշակութային անցյալը» վերնագիրը և բաղկացած է 3 բաժիններից․ 
* Մատենագրական տեղեկություններ Արուճի մասին, 
* Գրիգոր Մամիկոնյանի կառավարման շրջանը 
* Արուճը 9-13-րդ դարերում։
Երկրորդ մասը անվանված է «Միջնադարյան հուշարձաններ», որտեղ առանձին և մանրամասն քննվում են Արուճի տաճարը, պալատը, բերդը, քարավանատունը և միջնադարյան այլ հուշարձաններ։

## Տես նաև
* Կարեն Մաթևոսյան
* Անին և անեցիները
* Անի․ եկեղեցական կյանքը և ձեռագրական ժառանգությունը

## Ծանոթագրություններ

Կատեգորիա:1987 գրքեր
Կատեգորիա:Գրքեր Հայաստանի պատմության մասին
Կատեգորիա:Կարեն Մաթևոսյանի գրքեր
Կատեգորիա:Հայերեն գրքեր
Սեփական ցանկությամբ (ֆիլմ)

**«Սեփական ցանկությամբ»** (), խորհրդային գեղարվեստական ֆիլմ, որը նկարահանվել է 1973 թվականին «Մոսֆիլմ» կինոստուդիայում։

## Սյուժե
Դպրոցում սովորելու տարիներին նրանք հստակ որոշել էին նվիրվել արվեստին․ Պոլինան երազում էր բալետի արտիստ դառնալու մասին, իսկ Կոստյան իրեն պատկերացնում էր որպես բանաստեղծ, երազում էր գրական ինստիտուտի մասին։ Տարիներ անց նրանք նորից հանդիպում են. աղջիկն էստրադայի արտիստ է, Կոստյան՝ դարբին։ Կոստյան բարձր է գնահատում իր մասնագիտությունը և դեռ սիրում է Պոլինային։ Կոստյայի՝ Պոլինայի տաղանդի հանդեպ հավատն աղջկան համոզում են ընտրված ուղու ճիշտ լինելու մեջ։

## Դերերում
* Բորիս Չիրկով – *քեռի Միշա
* Եվգենի Կինդինով – *Կոստյա Պոտաշով
* Իրինա Պեչեռնիկովա – *Պոլինա Ռյազանովա (հնչյունավորել է Անտոնինա Կոնչակովան)
* Նիկոլայ Մերզլիկին – *տնօրեն
* Լյուդմիլա Զայցևա – *դոցենտի կինը
* Ալեքսանդր Վդովին – *Վասյա Ժուկով
* Ալեքսանդր Կավալերով – *Պյոտր Գորբունով
* Անատոլի Վեդենկին – *Ստեպան Գուսև
* Ալեքսանդր Վդովին – *Վասյա Ժուկով
* Սերգեյ Ֆիլիպով – *հյուրանոցի դռնապան
* Զոյա Իսաևա – *էպիզոդ
* Միքայելա Դրոզդովսկայա – *էպիզոդ
* Գենադի Բոկարև – *էպիզոդ
* Յուրի Մեդվեդև – *ոստիկանության կապիտան
* Էլլա Նեկրասովա – *էպիզոդ
* Նիկոլայ Սեկտիմենկո – *Բորիս Սորոկին
* Զոյա Ֆեեդորովա – *մորաքույր Նադյա, պահակ
* Վիտալի Մարկով – *վոկալ

## Նկարահանող խումբ
* Ռեժիսոր՝ Էդուարդ Գավրիլով
* Սցենարի հեղինակ՝ Գենադի Բոկարև
* Օպերատոր՝ Ալեքսանդր Խարիտոնով
* Կոմպոզիտոր՝ Յան Ֆրենկել
* Նկարիչ՝ Ալեքսանդր Կուզնեցով

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1973 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Big Huge Games

**Big Huge Games**, ամերիկյան ընկերություն, որը զբաղվել է համակարգչային խաղերի մշակմամբ, տեղակայված է Մերիլենդ նահանգում (ԱՄՆ)։ Ընկերությունը հիմնադրվել է 2000 թվականի փետրվարին 4 ծրագրավորողների՝ Թիմ Թրեյենի, Դեյվիդ Ինսկորիմ Ջեյսոն Քոուլմանի և Բրայան Ռեյնոլդսի կողմից։

Չնայած նրան, որ Բրայեն Ռեյնոլդսը Firaxis Games ընկերության հիմնադիրներից մեկն էր, նա իր ընկերների հետ լքեց այն նոր ընկերություն հիմնադրելու համար, որ մասնագիտացված էր ստրատեգիակական խաղերի մշակմամբ։ Ընկերության առաջին խաղը դարձավ Rise of Nations-ը, որը մեծ հաջողություններ գրանցեց։ 2008 թվականի հունվարի 15-ին Big Huge Games-ը գնվեց THQ հրատարակչության կողմից։ 2009 թվականին THQ ցանկություն հայտնեց փակել Big Huge Games ելնելով ֆինանսական խնդիրներից, սակայն նույն թվականի մայիսին 38 Studios-ը գնեց Big Huge Games-ը THQ-ից, 120 աշխատակցից պահելով 70-ին։

2009 թվականից մինչև 2012 թվականները ստուդիան զբաղվում էր Kingdoms of Amalur։ Reckoning խաղի մշակմամբ, որը սակայն հաջողության չհասավ։ Ավելի ուշ 38 Studios-ը, խաղի թողարկումից հետո դադարեցրեց Big Huge Games-ի աշխատանքները, իսկ հետագայում ամբողջությամբ փակեց այն։ Big Huge Games-ի աշխատակիցների մեծ մասը տեղափոխվեցին Epic Baltimore, որ համարվում էր Epic Games-ի ենթակառուցվածք։ Այս բաժինը հետագայում անվանափոխվեց դառնալով Impossible Studios, իսկ 2013 թվականի փետրվարին ամբողջությամբ փակվեց այն։

## Մշակված խաղեր

### Չթողարկված խաղեր
THQ-ից 38 Studios տեղափոխվելուց հետո Big Huge Games-ը աշխատել է երկու մեծ նախագծերի վրա։ Այս նախագծերի մշակումը դադարեցվել է Kingdoms of Amalur։ Reckoning-ի համար։

* *Ascendant* (Xbox 360, PlayStation 3, Microsoft Windows)
* *God: The Game* (Wii)

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Շվեբիշ Հալ

**Շվեբիշ Հալ** (), պատմական քաղաք Գերմանիայում՝ Հոհենլոե պատմական մարզում (Շվաբիայի և Ֆրանկոնիայի սահմանին), Բադեն-Վյուրթեմբերգ երկրամասի նույնանուն շրջանում, որի վարչական կենտրոնն է։ Ընկած է Կոխեր գետի ափին։ Ենթակա է Շտուտգարտի վարչական օկրուգին։ Զբաղեցնում է 104,24  քառակուսի կիլոմետր տարածք։ Բաժանված է ութ վարչական շրջանների։ Բնակչության թվաքանակը 2018 թվականի տվյալներով եղել է 40 621։ Պաշտոնական կոդը՝ *08 1 27 076*։

## Անվանում
Անվանման *Հալ* բաղադրիչը հուշում է, որ այստեղ կերակրի աղ են ստացել՝ աղով հագեցած լուծույթը գոլորշիացնելու եղանակով (և իսկապես, 5-րդ դարից մինչև 1925 թվականը Շվեբիշ Հալը եղել է աղ մատակարարող կարևոր բնակավայրերից մեկը Գերմանիայում)։ Իսկ *Շվեբիշ* բաղադրիչը հավելվել է Գերմանիայում և Ավստրիայում հանդիպող, *Հալ* անվանումը կրող մյուս բնակավայրերից զանազանելու նպատակով։

## Պատմություն
Շվեբիշ Հալի հիմնադրման տարեթիվ է համարվում 1063 թվականը։ 1276 - 1803 թվականներին ունեցել է կայսերական ազատ քաղաքի կարգավիճակ։

## Քույր քաղաքներ

## Պատկերասրահ
 
Image:Schwäbisch-Hall-Rathaus.jpg |Քաղաքապետարանը
Image:Schwäbisch Hall 2000 -Am Markt 9 -10-11- Marktbrunnen - Pranger- by-RaBoe-001.jpg |Շուկայի հրապարակը
Image:Schwäbisch Hall 2000 -Innenstadt- by-RaBoe-005.jpg |Հին քաղաքամաս տանող Յոզենտուրմ փողոցը
Image:Schwäbisch Hall 2000 -Innenstadt- by-RaBoe-004.jpg |"Neubau" («Նոր շենքը»)
Image:Schwäbisch Hall 2000 -Kocherufer- by-RaBoe-006.jpg |Քաղաքի հին ալրաղացը, որը ներկայումս թանգարան է
Image:Schwäbisch Hall 2000 -Kocherufer- by-RaBoe-002.jpg |Սբ. Միքայել եկեղեցին և Neubau-ն Կոխեր գետի ափին
Image:Schwäbisch Hall 2000 -Josenturm- by-RaBoe-011.jpg |Աշտարակը
image:SchwäbischHallMarktplatzPanorama.jpg|Շուկայի հրապարակի համայնապատկերը


## Ծանոթագրություններ

## Գրականություն
* Gerd Wunder։ *Die Bürger von Hall – Sozialgeschichte einer Reichsstadt 1216–1802*. Sigmaringen 1980, ISBN 3799576134
* Alexandra Kaiser, Jens Wietschorke։ *Kulturgeschichtliches Stadtlexikon Schwäbisch Hall.* Swiridoff, Künzelsau 2006, ISBN 3-89929-079-8.
* Gerhard Lubich։ *Geschichte der Stadt Schwäbisch Hall. Von den Anfängen bis zum Ausgang des Mittelalters* (= *Veröffentlichungen der Gesellschaft für fränkische Geschichte.* Reihe IX։ *Darstellungen aus der fränkischen Geschichte.* Band 52). Gesellschaft für fränkische Geschichte, Würzburg 2006, ISBN 3-86652-952-X.
* Andreas Maisch, Daniel Stihler։ *Schwäbisch Hall. Geschichte einer Stadt.* Unter Mitarbeit von Heike Krause. Hrsg. vom Stadtarchiv Schwäbisch Hall und der Geschichts-Werkstatt Schwäbisch Hall. Swiridoff Verlag, Künzelsau 2006, ISBN 3-89929-078-X.

## Արտաքին հղումներ

*Քաղաքի պաշտոնական կայքէջը 
*
*  
* amtliches Verzeichnis historischer Gebäude
* Digitalisierte Handschrift einer Haller Chronik vom Anfang des 17. Jahrhunderts aus der Lyzealbibliothek in Käsmark

Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Վիլհելմինա Հերցլիբ

**Քրիստինա Ֆրիդերիկա Վիլհելմինա Հերցլիբ** (, *Մինա* կամ *Մինխեն Հերցլիբ*. ), 19-րդ դարի առաջին կեսի գերմանացի գրահրատարակիչ։ Նշանավոր գրող Վոլֆգանգ Գյոթեի կյանքում նշանակալի դեր խաղացած կանանցից մեկը։

## Կենսագրություն
Ծնվել է Ստորին Սիլեզիայի Ցյուլիխաու քաղաքում,։ Հայրը այդ քաղաքի ավետարանական եկեղեցու պաստորն էր։ Մանուկ հասակում Վիլհելմինան որբացել է, տեղափոխվել Ենա, հասակ առել խորթ հոր՝ գրահրատարակիչ Կարլ Էռնստ Ֆրիդրիխ Ֆրոմանի տանը։ 1807 թվականին 18-ամյա գեղեցկուհին տեղափոխվել է Վայմար, ծանոթացել երիտասարդ Գյոթեի հետ, ով խենթի պես սիրահարվել է և բազմաթիվ սոնետներ նվիրել նրան (դրանցից հիշատակության է արժանի հատկապես Lieb Kind!, Mein artig Herz! տողով սկսվող սոնետը)։ Որոշ ուսումնասիրողների կարծիքով Գյոթեն իր չբավարարված կիրքն արտահայտել և պաշտելի Վիլհելմինային պատկերել է իր երրորդ՝ «Ընտրովի նմանություն» («Die Wahlverwandtschaften», 1809) վեպում, դրա գլխավոր հերոսուհու՝ Օթիլիայի կերպարում։

Գեղեցկուհին երեսունն անց տարիքում ամուսնացել է Ենայի համալսարանի պրոֆեսոր, իրավաբան Կարլ Վիլհելմ Վալխի հետ։ Ամուսնությունը ոչ միայն երջանիկ չի եղել, այլև ճակատագրական ազդեցություն է գործել կնոջ վրա. նա կորցրել է առողջ դատողությունը, կյանքի վերջին տարին անց է կացրել Գյոռլից քաղաքի հոգեբուժարանում, որտեղ էլ 1865 թվականի հուլիսի 10-ին կնքել է իր մահկանացուն։

## Ծանոթագրություններ

## Գրականություն
* Herman Grimm։ *Goethe, Minna Herzlieb und Bettina Brentano.* In։ *Preußische Jahrbücher.* 30, 1872, S. 591–603.
* Ilse-Marie Barton։ *Auf den Spuren von Goethes Minchen: Das unerfüllte Leben der Wilhelmine Herzlieb-Walch.* BIS, Oldenburg 1995, ISBN 3-8142-0515-4.
* August Hesse։ *Minchen Herzlieb*. Carl Habel, Berlin 1878.
* Karl Theodor Gaedertz։ *Goethes Minchen*. 2. wydanie. C. Ed. Müller, Bremen 1889.
* Günther H. Wahnes (Hrsg.)։ *Freundliches Begegnen: Goethe, Minchen Herzlieb und das Frommannsche Haus*. Fr. Frommanns, Stuttgart 1927.

## Արտաքին հղումներ
* 
* http://deutsch.pi-noe.ac.at/literatur2/weimar_goethe_herzlieb.htm 
* http://www.kerber-net.de/literatur/deutsch/drama/goethe/personen/herzltxt.htm  
* http://wiki2.olgdw.de/index.php?title=Minna_Herzlieb 
* *[http://www.olgdw.de/biographisches-lexikon-der-oberlausitz/ Biographischen Lexikon der Oberlausitz] *
* Minchen Herzlieb und der Sonettenkrieg
* 
* (niem.) Twórczość Goethego, portret Wilhelminy
* 

Կատեգորիա:19-րդ դարի կին գործիչներ
Կատեգորիա:Գերմանացի տպագրիչներ
Կատեգորիա:Կին գործիչներ
Կատեգորիա:Յոհան Վոլֆգանգ Գյոթե
Կատեգորիա:19-րդ դարի գերմանացիներ
Կատեգորիա:Գերմանացի կանայք
Յոհան Յակոբ Գուգգենբյուլ

**Յոհանն Յակոբ Գուգգենբյուլ** (, ), շվեյցարացի հոգեբույժ։

## Կյանք և ստեղծագործություն
Գուգգենբյուլի կյանքի կարևոր գործն է եղել կրետինիզմով հիվանդների համար առաջին մասնագիտացված առողջարանի բացումը, որը տեղի է ունեցել 1840 թվականին Ինտերլակենի մոտ գտնվող Աբենդբերգ լեռան վրա՝ ընտրված ամենագեղատեսիլ բնապատկերի սկզբունքի վրա։ Գուգգենբյուլը պնդել է, որ մտավոր հետամնացները, ինչպես բոլոր մյուս մարդիկ, ունեն անմահ հոգի, հետևաբար ենթակա են լավ վերաբերմունքի և հոգատարության։

Նա առողջարանում հավաքել է մտավոր հետամնաց երեխաներին, սկզբում մինչև 10 տարեկան մոտ 30 տղա և աղջիկ (ենթադրելով, որ միայն երեխաներին կարելի է լիովին օգնել), նրանց հետ մարմնամարզությամբ է զբաղվել, փորձել է զարգացնել այն նվազագույն ինտելեկտուալ կարողությունները, որոնք նրան հաջողվել է բացահայտել։ Գուգգենբյուլի հաստատությունը արագորեն լայն ճանաչում է ունեցել՝ մասնավորապես, Չարլզ Դիքենսը Գուգգենբյուլի մեթոդի տպավորիչ արդյունքների մասին գրել է, թեև ոչ առանց հեգնանքի, իր 1853 թվականի «Ապուշներ» ակնարկում։ Գուգգենբյուլին սկսել են հրավիրել ելույթ ունենալու Եվրոպայի տարբեր գիտական և բժշկական հաստատություններում, իսկ առանց նրա անձնական մասնակցության և հսկողության, Աբենբերգի առողջարանը սկսել է անկում ապրել և ի վերջո, Գուգգենբյուլի մահից հետո փակվել է։ Այդուհանդերձ, Գուգգենբյուլը համարվում է մտավոր հետամնաց մարդկանց նկատմամբ ժամանակակից մոտեցումների նախակարապետներից մեկը։

## Աշխատություններ
* Hülfsruf aus den Alpen, zur Bekämpfung des schrecklichen Cretinismus. In։ Maltens Bibliothek der neuesten Weltkunde. Band 1, Aarau 1840, p.&nbsp;191 et seq.
* Briefe über den Abendberg und die Heilanstalt für Cretinismus, 1846.
* Die Heilung und Verhütung des Cretinismus und ihre neuesten Fortschritte, 1853.

## Գրականություն
* Johann Jacob Guggenbühl (1816—1863)։ A Biographical Sketch. // The Journal of Special Education, Vol. 8, No. 3, 214—215 (1974).
* Horst Isermann. The Swiss Physician Johann Jabob von Guggenbühl (1816—1863)։ A Pioneer in the Care for Mentally Retarded People? // Schriftenreihe der Deutschen Gesellschaft für Geschichte der Nervenheilkunde. — Würzburg։ Königshausen und Neumann, 2007. — Band 13.

## Ծանոթագրություններ

## Արտաքին հղումներ
* Johann Jakob Guggenbühl. Die Heilung und Verhütung des Cretinismus und ihre neuesten Fortschritte: Mittheilungen an die Schweizerische Naturforschende Gesellschaft — Huber & comp., 1853.

Կատեգորիա:Շվեյցարացի բժիշկներ
Կատեգորիա:Լեոպոլդինայի անդամներ
Կատեգորիա:Շվեյցարացի մանկավարժներ
31st Union

**31st Union**, համակարգչային խաղերի մշակմամբ զբաղվող ընկերություն, որը տեղակայված է Սան Մոտեո քաղաքում (Կալիֆոռնիա) և Վալենսիայում (Իսպանիա)։

## Պատմություն
Ստուդիան հիմնադրվել է 2019 թվականի փետրվարին և սկզբնական շրջանում կրել է *2K Silicon Valley* անվանումը, գլխավոր տնօրեն է նշանակվել Sledgehammer Games-ի համահիմնադիր Մայքլ Կոնդրիի կողմից։

2020 թվականի փետրվարին 2K հայտնեց ընկերության նոր անունը՝ 31st Union, 31 թվի տակ թաքնված է Կալիֆոռնիա նահանգը, որտեղ էլ տեղակյված է ստուդիան։ Ավելի ուշ Կադրին հայտարարեց, որ ստուդիայի իդալները արտահայտում են Կալիֆոռնիայի մշակույթային հոգին։

Բացի Կոնդրիից, ստուդիայում աշխատում են Sledgehammer Games-ի ևս մի քանի նախկին աշխատակիցներ։ Ներկա պահին ընկերությունը ակտիվ աշխատանքներ է կատարում սեփական մտավոր ունեցվածքի վրա։

## Ծանոթագրություններ

Կատեգորիա:2019: հիմնադրված ընկերություններ
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Ալեքս Դիգգելման

**Ալեքս Դիգգելման**, ամբողջական անունը՝  **Ալեքս Վալտեր Դիգգելման**  (, ), շվեյցարացի նկարիչ, երեք անգամ պարգևատրվել է մեդալներով Օլիմպիական խաղերի արվեստի մրցույթներում առաջադրված պաստառների համար։

## Կենսագրություն
Դիգգելմանը ծնվել է Շվեյցարիայի Ունտերսեն կոմունայում 1902 թվականին, Ցյուրիխի ընկերները նրան անվանել են միայն Ալեքս, բայց Ունտերզենում նրա համար սովորական է եղել նաև Վալտեր երկրորդ անունը։ Նրա հայրը՝ Էմիլ Դիգգելմանը () (1871–1942), աշխատել է որպես ավագ ուսուցիչ, քաղաքապետարանի պաշտոնյա և կոմունայի նախագահ։

Ալեքս Վալտերը սկզբում վերապատրաստվել է որպես դպրոցի նկարչության ուսուցիչ և այդ պաշտոնում երեք տարի աշխատել է Ունտերզենում։ Այնուհետև գեղարվեստական ուսումը շարունակել է Փարիզում և Լայպցիգում, իսկ 1927 թվականից բնակվել է Ցյուրիխում, որտեղ աշխատել է որպես ազատ նկարիչ և դիզայներ՝ ստեղծելով բազմաթիվ գովազդային տուրիստական և սպորտային պաստառներ, որոնք առանձնացել են պատկերավոր և հստակ ոճով։ Բացի այդ, Դիգգելմանը ստեղծել է գեղատեսիլ բնապատկերներ յուղաներկերով և ջրաներկով, կատարել գրքերի նկարազարդումներ, պատի որմնանկարներ, խճանկարներ, ստեղծել փոստային նամականիշեր և մեդալներ։

Դիգգելմանը իր ստեղծագործությունները ստորագրել է հակիրճ՝ «Digg»։ 1939 թվականից, ի լրումն գեղարվեստական ստեղծագործության լայն շրջանակի, աշխատել է որպես նկարչության ուսուցիչ Ցյուրիխի երկու ուսումնական հաստատություններում։ Դիգելմանը ամուսնացած է եղել Մարգարիտ Ֆոգելի հետ ().

thumb|right|200px|Դիգելմանի կողմից մշակած ոսկե մեդալ լեռնադահուկային սպորտի աշխարհի առաջնության (FIS) համար

1936 թվականի ամառային օլիմպիական խաղերին Բեռլինում/Գերմանիա 33-ամյա նկարիչն առաջին անգամ մասնակցել է արվեստի մրցույթին։ Կիրառական գրաֆիկա անվանակարգում Ալեքս Դիգգելմանը «Արոզա I» () պաստառի համար ստացել է ամենաբարձր մրցանակը՝ ոսկե մեդալ։

1930-ականներին Դիգելմանը ստեղծել է գովազդային պաստառ Դիավոլեցցա լեռնադահուկային հանգստավայրի համար, Շվեյցարիայի Էնգադին շրջանի Պոնտրեզինա կոմունայում։

1948 թվականի Լոնդոնի /Մեծ Բրիտանիա, ամառային Օլիմպիական խաղերում 45-ամյա Ալեքս Դիգգելմանը 1946 թվականին Ցյուրիխում () ճանապարհային հեծանվավազքի աշխարհի առաջնության պաստառի համար նվաճել է արծաթե մեդալ։ Այդ Օլիմպիական խաղերում նկարիչը նաև բրոնզե մեդալ է ստացել  1949 թվականի Ցյուրիխում և Բազելում կայացած տափօղակով հոկեյի աշխարհի առաջնությունը գովազդող պաստառի համար ()։ 

Դիգգելմանի նշանավոր աշխատանքներից  է ՈՒԵՖԱ-ի գավաթի դիզայնը, ինչպես նաև լեռնադահուկային սպորտի աշխարհի առաջնության հաղթողների ոսկե մեդալը, որն անցկացվում է դահուկային սպորտի միջազգային ֆեդերացիայի (FIS) հովանու ներքո ()։ Այդ մեդալը շնորհվում է 1952 թվականից։

## Ծանոթագրություններ

## Գրականություն
* Richard Stanton։ *The forgotten Olympic art competitions — The story of the Olympic art competitions of the 20th century.* Trafford Publishing, 2001. ISBN 1-55212-606-4

## Արտաքին հղումներ
* Alex Walter Diggelmann
* Alex Diggelmann 
* Art Competition 1912—1948

Կատեգորիա:Շվեյցարացի արվեստագետներ
Կատեգորիա:Շվեյցարացի գրաֆիկներ
Կատեգորիա:Շվեյցարացի դիզայներներ
Կատեգորիա:Շվեյցարացի նկարիչներ
Թանկ մարդու հիշատակին

«**Թանկ մարդու հիշատակին**», հայ բանաստեղծ Հովհաննես Թումանյանի հոդվածներից։

## Պատմություն
Հովհաննես Թումանյանի հոդվածներից, որն առաջին անգամ տպագրվել է 1915 թվականին Թիֆլիսում լույս տեսած Հորիզոն օրաթերթի (№ 224) հոկտեմբերի 4-ի համարում։ Այնուհետև, 1942 թվականին, Երևանում` 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության վեցերորդ հատորում (էջ 207-2084)։

Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։

## Ծանոթագրություններ

Կատեգորիա:1915 գրականությունում
Կատեգորիա:Հովհաննես Թումանյանի հոդվածներ
Վալցբախթալ

**Վալցբախթալ** (), քաղաք և համայնք Գերմանիայում՝ Բադեն-Վյուրթեմբերգ երկրամասի հյուսիսարևմտյան մասում՝ Կարլսռուեի շրջանում։ Համայնքը կազմավորվել է 1971 թվականի հունվարի 1-ին Յոլինգեն և Վյոսինգեն բնակավայրերի միավորման արդյունքում։ Ենթակա է Կարլսռուեի վարչական օկրուգին։ Զբաղեցնում է 36,69  քառակուսի կիլոմետր տարածք։ Բնակչության թվաքանակը 2010 թվականի դեկտեմբերի 31-ի տվյալներող եղել է 9.141։ Պաշտոնական կոդը՝ *08 2 15 089*։

## Պատկերասրահ

Zementwerk Woessingen12012022.png|Վոեսինգենի ցեմենտի գործարանը
Wössingens Kirche im Weinbrenner-Stil.jpg|Եկեղեցին
Joehlingen Bruecke.jpg|
Kraichgaubahn Joehlingen 1879.jpg|
Windkraftanlage Woessingen12012022.png|


## Ծանոթագրություններ

## Գրականություն
* Iris Eßwein։ *Ortsfamilienbuch Jöhlingen, Gemeinde Walzbachtal*. Lahr։ Interessengemeinschaft Badischer Ortssippenbücher 2007 (= Badische Ortssippenbücher 129), Bearbeiteter Zeitraum 1650–1925

## Արտաքին հղումներ
* Պաշտոնական կայքէջը
* Gemeinde Walzbachtal

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի համայնքներ
Կատեգորիա:Գերմանիայի քաղաքներ
Հիշողություններ Էջմիածնի որբանոցից

**«Հիշողություններ Էջմիածնի որբանոցից»**, հայ բանաստեղծ Հովհաննես Թումանյանի հոդվածներից։

## Պատմություն
Հովհաննես Թումանյանի հոդվածներից՝ գրված 1915 թվականին։ Առաջին անգամ տպագրվել է 1915 թվականին հոկտեմբերի 21-ին Թիֆլիսի «Լումա» հանդեսում (№ 1)։  Այնուհետև` 1969 թվականին Երևանում լույս տեսած «*Թումանյան. Ուսումնասիրություններ և հրապարակումներ*» գրքի երկրորդ հատորում (էջ 383-385)։

Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Լումա» օրաթերթից։

## Ծանոթագրություններ

Կատեգորիա:1915 գրականությունում
Կատեգորիա:Հովհաննես Թումանյանի հոդվածներ